|  |  |
| --- | --- |
|  |  |

**ZÁRÓVIZSGA FELKÉSZÜLÉSI KÉRDÉSEK (2023/2024. tanév)**

**Nemzetközi biztonság- és védelempolitikai szak (BA)**

**NEMZETKÖZI ÉS BIZTONSÁGPOLITIKAI DISZCIPLÍNÁK**

1. A biztonság fogalmának szűkebb és tágabb értelmezése. A nemzeti, a nemzetközi és a globális biztonság értelmezése és összefüggésrendszere.
2. A biztonság legfontosabb összetevőinek jellemzése, a katonai és nem katonai tényezők közötti viszony. Új biztonsági kihívások, kockázatok és fenyegetések
3. A kollektív biztonság koncepciója. Az ENSZ BT feladatai, szervezete, működése. A biztonságot támogató ENSZ szervek struktúrája
4. EBESZ és a kooperatív biztonság. A szervezet feladatai és intézményrendszere
5. A kollektív védelem koncepciója, jellemzői napjainkban. A NATO madridi csúcs (2022) határozatai. Magyarország NATO tagságának tapasztalatai
6. A gazdasági és pénzügyi biztonság fogalma, értelmezése. A gazdasági lehetőségek, a védelmi költségvetés és a haderőfejlesztés összefüggései.
7. A környezeti és az energiabiztonság értelmezése, egymáshoz való viszonya. Magyarország környezeti és energiapolitikája.
8. A migráció elmélete, nemzetközi összefüggései. A tömeges, irreguláris/illegális migráció mint veszélyhelyzet kezelésének európai és magyar koncepciója, feladatai, intézkedései.
9. A biztonság és a fegyverkezés közötti összefüggések. A hagyományos fegyverek korlátozása (CFE) Európában, az USA- OF közötti START\_III. szerződés helyzete, hatása Európa biztonságára.
10. A nemzetközi rendszer jellemzése, változásai a 21. században. A globalizáció és a multipoláris világ jellemzése.
11. Az EBESZ szerepe az európai biztonság megteremtésében, a bizalom és biztonság erősítésében. EBESZ programok és missziók bemutatása
12. A fegyveres erők feletti civil kapcsolatok elmélete és a polgári-katonai kapcsolatok. A haderő demokratikus irányításának rendszere Magyarországon.
13. A hírszerzés és a biztonság. Az információ biztonságpolitikai jelentősége. Magyarország nemzetbiztonsági szolgálatainak és szervezeteinek jellemzése.
14. Az információ-áramlás és az információs társadalom biztonsági kockázatai és problémái. A nemzetközi média szerepe a biztonsági gondolkodás formálásában. A kritikus infrastruktúra és kiberbiztonság.
15. Az ENSZ szerepe a nemzetközi béke és biztonság fenntartásában. Az ENSZ békefenntartási tevékenységének fejlődése.
16. Az EU közös kül- és biztonságpolitikájának jellemzése, intézményrendszere. Az EU polgári és katonai missziói.
17. Az Európai Unió legfontosabb intézményei és a döntéshozatali folyamata. Magyarország az EU-ban.
18. Az Európai Unió kialakulása, fejlődése. Az integráció története. Viták az EU fejlődéséről.
19. Nemzetközi kapcsolatok elmélete. A realizmus, liberalizmus és konstruktivizmus főbb elvei és a biztonság.
20. Az állam szerepének változása a nemzetközi rendszerben. A gyenge és működésképtelen államok hatása a biztonságra.

**KATONAI BIZTONSÁGI TÁRGYAK (Nemzeti biztonság, katonai stratégia, NATO-történet)**

1. A kül- és biztonságpolitika fejlődése Magyarországon. A nemzeti biztonsági stratégia (2020) jellemzése.
2. Magyarország biztonságát veszélyeztető tényezők, veszélyek és fenyegetések változása 2014 után. Napjaink biztonsági problémái Magyarországon.
3. A biztonsági szektor reformja. A Magyarország külső és belső biztonságáért felelős szervezetek és erők (Magyar Honvédség, Országos Rendőr-főkapitányság, BM Katasztrófavédelmi Főigazgatóság) jellemzése, lehetőségei és együttműködése.
4. Magyar nemzetbiztonsági szolgálatok feladatai, jellemzése, vezetése és irányítása
5. A nemzeti biztonság átfogó értelmezése, politikai, gazdasági, társadalmi, környezeti és katonai összetevői. A biztonság szélesítése és mélyítése.
6. A magyar kül- és biztonságpolitika jellemzői 2010 után. A nemzeti érdekérvényesítés lehetőségei a nemzetközi rendszerben, különös tekintettel az ENSZ-re, az EU-ra és a NATO-ra.
7. Magyarország nemzeti katonai stratégiájának (2021) tartalma, a legfontosabb megállapításai. Az NKS hatása a Magyar Honvédség fejlődésére.
8. A Honvédelmi és Haderőfejlesztési Program jellemzése. Napjaink fejlesztési folyamatai.
9. A Magyar Honvédség feladatai, szervezeti felépítése, fontosabb harci-technikai eszközei. Az új honvédelmi törvény jellemzése
10. A hadtudomány fogalma, helye a tudományok rendszerében, szerepe a hadügy kutatásában. Zrínyi Miklósnak, a nemzeti hadtudomány megteremtőjének legfontosabb katonai munkái
11. A hadtudomány rendszerjellege, a hadtudományi kutatás jellemzői, módszerei és irányai napjainkban a változó hadviselés tükrében.
12. A hadikultúra fogalma, tartalmi jegyei, fejlődése, hatása a hadviselésre és a hadtudományi kutatásokra.
13. A hadikultúrák bemutatása, legfontosabb jellemzői, megjelenése a fegyveres küzdelemben, hadtörténelmi példák alapján.
14. A katonai erő csoportosítása. A katonai műveletek rendszertana. A politika kapcsolata a katonai műveletekkel
15. Az aszimmetria fogalma, megjelenése a hadviselésben. Az aszimmetrikus hadviselés jellemzői, gyakorlati példái napjainkban.
16. A korszerű katonai műveletek jellemzői, megvívásának formái és módjai modern kori példák alapján.
17. A NATO mint politikai és katonai szövetség. A kollektív védelem jellemzése
18. Az Észak-atlanti Szövetség fejlődésének főbb szakaszai, átalakulása a hidegháború után.
19. A NATO új stratégiai koncepció (2022) legfontosabb célkitűzései és tartalma.
20. „NATO 2030: Egységben egy új korszakért” legfontosabb megállapítása és ajánlásai

**Budapest, 2023. október 04.**

Dr. Molnár Anna

szakfelelős